laion/Wikipedia-Exotic huggingface dataset:
Korvkaar

Korvkaar on lame horisontaalsuunas väljavenitatud ümarkaar (nimetus tuleb sarnasusest korvisangaga, vrd saksa Korbhenkelbogen) mis on konstrueeritud kolmest kuni viiest ringikaarest. Kaare raadius on väikseim ja kõverus suurim lähtejoone kohal, lagipunktile lähenedes kasvab raadius ja väheneb kõverus. Korvkaart kohtab juba hilisgootikas, kuid eriti iseloomulik on see renessanss- ja barokkarhitektuurile. Kaob antikiseerivas klassitsismis, ent tuleb uuesti tagasi neostiilides, juugendis ja isegi uusklassitsismis. Sissepääs kabelisse Metzi St. Maximini kirikus (1452) Manueli stiilis São Migueli kirik Portugalis (16. sajand) Maja Madridis Barokse korvkaarega kangialune Slovakkias Uusklassitsistlik aken Klagenfurtis Wienergasse 10 tuudorkaar http://www.keeleveeb.ee/dict/speciality/art/dict.cgi?word=sv1226
Montréali saar

Montréali saar (prantsuse keeles Île de Montréal, inglise keeles Island of Montreal kanien’kéha keeles Tiohtià: ke) asub Saint Lawrence'i jõe ja Ottawa jõe ühinemiskohas, Hochelaga saarestikus. Väike Prairiesi jõgi eraldab saart Jésuse saarest millel asub Lavali linn. Montréali saarel asub Montréali 19 linnaosa ja 14 äärelinna, kus elab kokku alla 2 miljoni inimese. Montréali halduspiirkonnas samanimelisel saarel asuvad Montréali linnaosad: Ahuntsic-Cartierville, Anjou, Côte-des-Neiges–Notre-Dame-de-Grâce, Lachine, LaSalle, Le Plateau-Mont-Royal, Le Sud-Ouest, Mercier–Hochelaga-Maisonneuve, Montréal-Nord, Outremont, Pierrefonds-Roxboro, Rivière-des-Prairies–Pointe-aux-Trembles, Rosemont–La Petite-Patrie, Saint-Laurent, Saint-Léonard, Verdun, Ville-Marie, Villeray–Saint-Michel–Parc-Extension. Saare lähedasel eraldi Bizardi saarel asub suures jaos L'Île-Bizard–Sainte-Geneviève linnaosa. Samuti asuvad saarel äärelinnad: Baie-D'Urfé, Beaconsfield, Côte-Saint-Luc, Dollard-des-Ormeaux, Dorval, Hampstead, Kirkland, Montréal-Ouest, Montréal-Est, Mont-Royal, Pointe-Claire, Sainte-Anne-de-Bellevue, Westmount. Saare lähedasel eraldi Dorvali saarel asub L'Île-Dorvali äärelinn. Hochelaga saarestik Montréal  Montréali saar – pildid, videod ja helifailid Wikimedia Commonsis
Kõrgessaare

Kõrgessaare on alevik Hiiu maakonnas Hiiumaa vallas. Enne Eesti omavalitsuste haldusreformi 2017. aastal kuulus alevik Hiiu valda. Kuni 2013. aastani oli ta Kõrgessaare valla halduslik keskus. Kõrgessaare alevikus asub veekogudest Viscosa vabriku jaoks Armioja suudmes paisjärvena Köönaauk, selle lähedusse jäävad Tammelais ja Veskilais. Kõrgessaare sadam. Aleviku järgi on nime saanud Vormsi lademe Kõrgessaare kihistu. Alevikus asus Kõrgessaare mõis. Mõisa valitsejamajas tegutseb tänapäeval Kõrgessaare Raamatukogu. Alevikus on ka Kõrgessaare vallamaja. Osa Kõrgessaare alevikust (Tööstuse tee ja sellest hargnevad teed, tänavad) on kohalike hiidlaste hulgas tuntud kui Viskoosa, samanimeline bussipeatus asub viinaköögi lähedal. Kõrgessaarel tegutses, Hiiu Kaluri gruppi kuulunud kalatehas Dagotar. 2005. aastal omandas Lehtma ja Kõrgessaare kalatehased Hiiu Kalatööstuse Osaühing, mis pankrotistus 2011. aastal. Kõrgessaare vaba aja keskus Kõrgessaare maastikukaitseala Statistikaameti statistika andmebaas, vaadatud 11.08.2023. Eesti haldus- ja asustusjaotuse klassifikaator, vaadatud 9.06.2014. "Keskkonnaportaal Armijõgi". https://register.keskkonnaportaal.ee/. {{netiviide}}: välislink kohas |väljaanne= (juhend) Kõrgessaare kihistu Eesti Stratigraafia Komisjoni andmebaasis (vaadatud 10.08.2019) Dagotar läks eile pankrotti, www.aripaev.ee, 21. jaanuar 2005 Harda Roosna, AS Dagotar ostis pankrotistunud AS Astarta konservitsehhi, www.saarlane.ee, Hiiu Leht 09-11-2001 Laanemets riskib Hiiumaal oma nimega, www.postimees.ee, 20. mai 2005 Kõrgessaare alevikust Hiiu valla kodulehel
Hochelaga saarestik

Hochelaga saarestik (prantsuse keeles Archipel d'Hochelaga, inglise keeles Hochelaga Archipelago) on rühm saari Ottawa jõe liitumiskohas Saint Lawrence'i jõega. Kanada edelaosas Québeci provintsis asuvat jõesaarestikku tuntakse ka nime all Montréali saared. Montréali saar (suurim saar, kus asub Montréali linn) Jésuse saar (suuruselt teine saar, kus asub Lavali linn) Perrot' saar Bizardi saar Dorvali saar  Hochelaga saarestik – pildid, videod ja helifailid Wikimedia Commonsis
Gammalsvenskby

Gammalsvenskby (tõlkes Vana Rootsiküla; ukraina keeles Старошведське; saksakeelne ajalooline nimi Altschwedendorf) on endine hiiurootslaste küla Ukrainas Hersoni oblastis Berõslavi rajoonis, praegu osa Zmijivka (ukraina keeles Зміївка) külast. Gammalsvenskby rajasid ligi 500 hiiurootslast 1782. aastal. 1929. aastal said nad võimaluse naasta Rootsi. Osa Rootsi lahkunutest läks hiljem Nõukogude Liitu tagasi. 21. sajandi teisel kümnendil elab külas ligi 200 rootslast, kellest rootsi keele kõnelejaid on umbes 20[viide?]. Marje Joalaid, Evi Juhkam. Reigi rootslaste järeltulijad Ukrainas. – Keel ja Kirjandus 1982, nr 5, lk 240–245.
Końskie

Końskie on linn Poolas Święty Krzyżi vojevoodkonnas, Końskie maakonna ja Końskie valla halduskeskus. Końskie asub Kielcest umbes 40 km põhjaloodes. Asula on tõenäoliselt alguse saanud 11. sajandil. Końskie sai linnaõigused 1748. aastal. https://bdl.stat.gov.pl/api/v1/data/localities/by-unit/052615205034-0947136?var-id=1639616&format=jsonapi, vaadatud 6.10.2022. Końskie Encyklopedia PWN
Kazimierza Wielka

Kazimierza Wielka on linn Poolas Święty Krzyżi vojevoodkonnas, Kazimierza Wielka maakonna ja Kazimierza Wielka valla halduskeskus. Kazimierza Wielka asub Krakówist umbes 47 km idakirdes ja Kielcest ligikaudu 67 km lõunas. Küla on ürikutes esimest korda mainitud 1320. aastal. Kazimierza Wielka sai alevi staatuse 1954. aastal ja linnaõigused 1959. aastal. Kazimierza Wielka. Historia miejscowości Wirtualny sztetl
Chmielnik

Chmielnik on linn Poolas Święty Krzyżi vojevoodkonnas Kielce maakonnas, Chmielniki valla halduskeskus. Chmielnik asub Kielcest ligikaudu 29 km lõunas. Chmielnikut on ürikutes esimest korda mainitud 1241. aastal, linnaõigused sai 1551. aastal. 18. märtsil 1241 toimus Chmielniku lähedal Chmielniku lahing, milles Poola vägi Mongoli-Tatari väelt lüüa sai. Chmielnik Encyklopedia PWN Chmielnik 1241 zamki.name
Pińczów

Pińczów on linn Poolas Święty Krzyżi vojevoodkonnas, Pińczówi maakonna ja Pińczówi valla halduskeskus. Pińczów asub Kielcest umbes 38 km lõunas Nida jõe ääres. Asula oli olemas alates 13. sajandist. Linnaõigused sai Pińczów 1428. aastal. 16. sajandil oli Pińczów üks reformatsiooni keskusi. https://bdl.stat.gov.pl/api/v1/data/localities/by-unit/052615308044-0947580?var-id=1639616&format=jsonapi, vaadatud 6.10.2022. Pińczów Encyklopedia PWN
Lauri Sirelius

Lauri Saladin Sirelius (20. veebruar 1895 Pori – 2. oktoober 1931 Helsingi) oli soome laulja ja näitleja. Ta kasutas ka esinejanime Pikku-Lasse. Tema isa oli maamõõtja Israel Saladin Sirelius (1856–1909) ja ema Hilda Emilia Sirelius (neiupõlvenimega Leisten). Sirelius mängis 1924. aasta Soome tummfilmis "Kihlauskylpylä". 1929. aastal salvestas ta solistina koos Helsingin Homocord-orkesteri ja Helsingin Polyphon-orkesteriga seitse heliplaati. Need olid "Emma", "Villiruusu", "Inarinjärvi", "Terveisiä Savon maasta", "Hoi-voi kuinka tuikussa", "Muisto" ja "Hissun kissun". "Geni.com". Vaadatud 01.08.2019. "Äänitearkisto.fi". Originaali arhiivikoopia seisuga 16.08.2016. Vaadatud 01.08.2019. Pikku-Lasse YouTube'is
Jędrzejów

Jędrzejów on linn Poolas Święty Krzyżi vojevoodkonnas, Jędrzejówi maakonna ja Jędrzejówi valla halduskeskus. Jędrzejów asub Kielcest 50 km edelas. Jędrzejów on kujunenud 1140. aastatel asutatud tsistertslaste kloostri ümber. Jędrzejów sai linnaõigused 1271. aastal. 1870. aastal kaotas Jędrzejów linnaõigused, kuid sai need 1916. aastal tagasi. Jędrzejów Encyklopedia PWN
Televisa

Grupo Televisa, S.A.B. de C.V. on Mehhiko massimeediaettevõte, mille peakontor asub Méxicos. See on suurim Hispaanika Ameerikas ja hispaaniakeelses maailmas. See on suur rahvusvaheline meelelahutusettevõte, mille suurem osa programmeerimisest toimub USA-s Univisionil, kellega tal on ainuõiguslik leping. www.televisa.com www.televisa.com/corporativo (Corporate) "Diario La Tercera (Argentina) "Televisa baja sus ganancias en primer trimestre de 2011"" (hispaania). Latercera.com. Aprill 15, 2011. Originaali arhiivikoopia seisuga jaanuar 3, 2013. Vaadatud märtsil 7, 2019. "Univision and Televisa Complete Transaction to Create "TelevisaUnivision"". TelevisaUnivision. 31. jaanuar 2022.
Mszana Dolna

Mszana Dolna on linn Poolas Väike-Poola vojevoodkonnas Limanowa maakonnas. Linn asub Lääne-Beskiidides. Mszana Dolna asub Limanowast umbes 25 km läänes ja Krakówi kesklinnast ligikaudu 46 km lõunas. Mszana Dolna sai linnaõigused 1346. aasta paiku ja kaotas need enne 1409. aastat. Uuesti sai Mszana Dolna linnaõigused 1952. aastal. Mszana Dolna on turismi- ja puhkekeskus. https://bdl.stat.gov.pl/api/v1/data/localities/by-unit/011212207021-0960697?var-id=1639616&format=jsonapi, vaadatud 4.10.2022. Spacer w Mszanie Dolnej Kalendarz Przygód Mszana Dolna Encyklopedia PWN
Kartušš (egüptoloogia)

Kartušš on Vana-Egiptuse raidreljeefidel ja -kirjadel ning käsikirjades esinev horisontaalsuunas pikendatud ümarnurkne raam. Kartušši kirjutati tavaliselt tähtsa inimese nimi. Kui raami all on ka joon, tähendab see, et kartuši sees on vaarao nimi. Kartušši peeti hea õnne sümboliks ja kurjuse peletajaks, mistõttu kanti neid ka ülikute hauakambritesse hauapanusteks tehtud amulettidele. Kartuši eelkäijaks oli serekh. Kartušši oli kirjutatud valitseja nimi koos liitega "Ra poeg". Kartušsid tulid Egiptuses kasutusele kolmas dünastia lõpus ja neljanda algul. Kartušše on leitud vaarao Džoseri püramiidist, mis ehitati 2691 eKr. Kartuššide esimeseks suuremaks kasutajaks oli vaarao Snofru. Kartušid kujunesid väga oluliseks hieroglüüfide tõlkimisel. Üks Rosetta kivi tõlkijatest, Silvester de Sacy, soovitas 1814. aastal kaastöötajale, Thomas Youngile, et kartuššides võivad olla vaaraode jm tähtsate isikute nimed (selle idee oli talle 1761. aastal välja pakkunud Jean-Jaques Barthelemy). Seega hakkas Young kartuššidest otsima kreekapäraseid nimesid. Nii tuvastas ta tekstist nime "Ptolemaios" ning veel muid seoseid hieroglüüfide ja demootse kirja vahel. Vana-Egiptuses tunti kartušše "shenou" nime all. Termini "kartušš" leiutasid Egiptuse sõjakäigu ajal Prantsuse sõdurid, kes seostasid neid musketi papist püssirohukotikestega. Hieroglüüfina kasutatakse determinatiivina ning tähendab Vana-Egiptuse keeles "nime. " "EGYPTIAN CARTOUCHE". Vaadatud 30.06.2023. "cartouche". Vaadatud 30.06.2023. "Sneferu, ruled 2613-2589 BC". Vaadatud 30.06.2023. Allen, James Peter (2000). Middle Egyptian: An Introduction to the Language and Culture of Hieroglyphs. Lk 65. Robinson, Andrew (2009). Lost Languages: the enigma of the world's undeciphered scripts. Lk 61–64. Najovic, Simson (2003). Egypt, Trunk of the Tree, Vol. 1. Lk 251. Betro, Marlina (1995). Hieroglyphics: The Writings of Ancient Egypt. Lk 195.
Ahuntsic-Cartierville

Ahuntsic-Cartierville on Montréali linnaosa.  Ahuntsic-Cartierville – pildid, videod ja helifailid Wikimedia Commonsis
ÜRO peasekretär

ÜRO peasekretär on ÜRO sekretariaadi juhataja, kes tegutseb ühtlasi ÜRO de facto esindaja ja juhina. ÜRO peasekretäri õigused ja kohustused on sätestatud Ühinenud Rahvaste Organisatsiooni põhikirja XV peatükis (artiklid 97–101). ÜRO peasekretäri nimetab ametisse peaassamblee julgeolekunõukogu soovitusel. Tavakohaselt ei nimetata peasekretäriks ühegi Julgeolekunõukogu alalise liikmesriigi kodanikku. Üldjuhul nimetatakse iga järgmine peasekretär ametisse erinevast maailmajaost. Seoses ÜRO julgeolekunõukogu alalise liikme vetoõigusega ei pruugi uue kandidaadi soovitamise suhtes üksmeelele jõudmine olla lihtne. Esimene ÜRO peasekretäri kohusetäitja enne Trygve Lie ametissenimetamist oli lord Gladwyn Jebb (24. oktoober 1945 – 1. veebruar 1946). 2024. aasta märtsi seisuga on endistest peasekretäridest elus vaid Ban Ki-moon (sündinud 13. juunil 1944). Endised peasekretärid Boutros Boutros-Ghali (Egiptus) ja Kofi Annan (Ghana) on pärit Aafrikast, kus ÜRO-l on kõige rohkem liikmeid. Alates 1. jaanuarist 2017 kuni 2026. aasta lõpuni on ÜRO peasekretär António Guterres Portugalist. Trygve Lie teine ametiaeg kestis kolm aastat (vt Appointing the UN Secretary-General (PDF). Research Report. Kd 2015, no. 2. New York: Security Council Report, Inc. 16. oktoober 2015. Lk 4. Vaadatud 25. aprillil 2016.) "Ühinenud Rahvaste Organisatsiooni põhikiri ning Rahvusvahelise Kohtu statuut". Riigiteataja. Vaadatud 25.04.2016. The United Nations: Trygve Haldvan Lie (Norway). Vaadatud 13. detsember 2006. Koduleht
Anjou (Montréali linnaosa)

Anjou on Montréali linnaosa.  Anjou (Montréali linnaosa) – pildid, videod ja helifailid Wikimedia Commonsis
L'Île-Bizard–Sainte-Geneviève

L'Île-Bizard–Sainte-Geneviève on Montréali linnaosa, mis asub enamas jaos Bizardi saarel kui ka väheldaselt Montréali saarel.  L'Île-Bizard–Sainte-Geneviève – pildid, videod ja helifailid Wikimedia Commonsis
Montréal-Nord

Montréal-Nord on Montréali linnaosa.  Montréal-Nord – pildid, videod ja helifailid Wikimedia Commonsis
Villeray–Saint-Michel–Parc-Extension

Villeray–Saint-Michel–Parc-Extension on Montréali linnaosa. Linnaosa moodustati 1. jaanuaril 2002, kui kokku liideti Villeray, Saint-Michel ja Park-Extension. Villeray kuulub Montréali koosseisu alates 1905. aastal. Saint-Michel oli varem eraldi linn (Saint-Michel-de-Laval) ja liideti Montréaliga 1968. aastal. Park-Extension liitus Montréaliga 1910. aastal. Linnaosa pindala on 16,5 km². 2016. aasta rahvaloenduse järgi elas linnaosas 143 853 inimest. 46% linnaosa elanike emakeeleks oli seejuures prantsuse keel, 6% inglise keel ja 48% mõni teine keel. Koduse keelena kasutas prantsuse keelt aga 57% ja inglise keelt 10% linnaosa elanikest.  Villeray–Saint-Michel–Parc-Extension – pildid, videod ja helifailid Wikimedia Commonsis
Saint-Léonard

Saint-Léonard on Montréali linnaosa.  Saint-Léonard – pildid, videod ja helifailid Wikimedia Commonsis
Saint-Laurent

Saint-Laurent on Montréali linnaosa.  Saint-Laurent – pildid, videod ja helifailid Wikimedia Commonsis
Rivière-des-Prairies–Pointe-aux-Trembles

Rivière-des-Prairies–Pointe-aux-Trembles on Montréali linnaosa.  Rivière-des-Prairies–Pointe-aux-Trembles – pildid, videod ja helifailid Wikimedia Commonsis
Pierrefonds-Roxboro

Pierrefonds-Roxboro on Montréali linnaosa.  Pierrefonds-Roxboro – pildid, videod ja helifailid Wikimedia Commonsis
Kanada prantslased

Kanadaprantslased (prantsuse keeles Canadien(ne)s français(es)) on Kanadas sündinud ja sealset prantsuse keelt kõnelevad kodanikud, kelle esivanemad olid suure tõenäosusega Uus-Prantsusmaa kolonistid või hilisemad ümberasujad Prantsusmaalt. Neid elab Kanadas 4 680 820 inimest, peamiselt Québeci provintsis. Kanada prantsuse keel
Taali vulkaan

Taal on kihtvulkaan Filipiinidel Luzoni saare edelaosas, pealinnast Manilast 50 km kaugusel. Ta asub varasema väga tugeva vulkaanipurske tagajärjel tekkinud kaldeeras asetsevas Taali järves. Kõrgeimas järvest välja ulatuvas punktis on Taali vulkaani kõrgus 311 meetrit. Taal on üks Filipiinide aktiivsemaid vulkaane. Alates 1572. aastast on täheldatud 33 purset. Kõige laastavam neist nõudis 1911. aastal üle tuhande inimelu. Seni viimane purse leidis aset 2022. aastal. Alates 2020. aasta jaanuarist on kunagi tuhandetele inimestele eluasemeks olnud vulkaanisaarele minek keelatud, sest paljud majad jäid tookord purske järel laava alla, kariloomad said surma ja elanikud olid sunnitud põgenema. Taal Volcano. Global Volcanism Program, Smithsonian Institution. Vaadatud 13.02.2013. "Tuhanded inimesed põgenevad Filipiinidel vukaanipurske eest". BNS. 26.03.2022. {{netiviide}}: puuduv või tühi |url= (juhend)  Taali vulkaan – pildid, videod ja helifailid Wikimedia Commonsis
Piano Group

Piano Group OÜ on Eesti haldusfirma, mis haldab seitset Vapiano restorani Eestis, Leedus ja Soomes. Kolm Vapiano restorani asuvad Tallinnas (sh Solarise ja Ülemiste keskuses), üks Tartus, üks Vilniuses ja kaks Helsingis. Piano Groupi käive aastal 2018 oli 12 miljonit eurot. Piano Group OÜ juht on Gert Kerde. 2019. aasta augustis teatas Apollo Group OÜ Piano Group OÜ omandamise soovist. Apollo Group ostab Vapiano restoranid, Postimees. Majandus. 01.08.2019 (vaadatud 01.08.2019)
Vapiano

Vapiano on Saksamaa päritolu restoranikett, mille peakorter asub Kölnis. Vapiano restoranid on fresh-casual restoranid, mis pakuvad tarbijatele Itaalia köögi värsket ja tervislikku toitu. Vapiano asutati 2002. aastal Hamburgis. 2019. aasta seisuga tegutses üle maailma Vapiano kaubamärgi all 235 restorani. Baltikumis ja Soomes haldab neid Eesti haldusfirma Piano Group OÜ. Kokku on selles piirkonnas seitse restorani, nendest neli Eestis (kolm Tallinnas (sh Solarise ja Ülemiste keskuses), üks Tartus), üks Leedus Vilniuses ja kaks Soomes Helsingis. Apollo Group ostab Vapiano restoranid, Postimees. Majandus. 01.08.2019 (vaadatud 01.08.2019)
Turek

Turek on linn Poolas Suur-Poola vojevoodkonnas, Tureki maakonna halduskeskus. Turek asub Poznańist umbes 117 km idakagus. Ürikutes on Turekit esimest korda mainitud 1136. aastal, linnaõigused sai 1341. aastal. 19. sajandil kujunes Turekis oluliseks majandusharuks tekstiilitööstus. 1960. aastatel avastati piirkonnas pruunsöe maardla. Turekist kujunes pruunsöe kaevandamise ja energeetika keskus. Cities in Poland Historia miastoturek.pl Turek Encyklopedia PWN. Vaadatud 9. septembril 2023
Pearätik

Pearätik (ka rätt) on naiste peakate – ruudukujuline diagonaalselt kokkumurtud rätik, mille otsad sõlmitakse kokku lõua all, harvemini kukla taga. Euroopas on pearätik olnud viimastel sajanditel laialdaselt kasutusel. Eestis on pearätikut kantud juba 18. sajandi teisest poolest, 19. sajandi jooksul muutus see algul naistel ja seejärel neidudel üldkasutatavaks. Kanti põhiliselt valgeid, aga ka punase- või siniseruudulisi linaseid rätikuid. Lisaks levisid üha enam puuvillased, villased ja siidist pearätikud. Pearätikut kanti tavapäraste peakatete nagu tanu, pottmütsi või pärja peal, harvemini all. 19. sajandi lõpust alates kanti seda üha rohkem ainsa peakattena. Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 139. Eesti rahvakultuuri leksikon. 2000. Koostanud Ants Viires. Tallinn: Eesti Entsüklopeediakirjastus. Lk 199. Pearätik, Eesti Rahva Muuseum
Peavöö

Peavöö on 2–5 cm laiune peapael, mis on kasutusel Setumaal rahvarõivaste kandmisel. See põimitakse värvilistest villastest lõngadest ning seotakse ümber pea liniku peale. Peavöö otstes on spiraalkaunistused ja narmad. Eesti rahvakultuuri leksikon. 2000. Koostanud Ants Viires. Tallinn: Eesti Entsüklopeediakirjastus. Lk 199. Peavöö, Eesti Rahva Muuseum
Rocaille

Rocaille ([ʁɔ.kaj]; prantsuse keelest rocaille = meri- ja jõekarpidest kaunistus, millega kaunistati grotte ja aedu; roche 'kaljurahn') ehk orvand on C- või S-kujuline, peenelt liigendatud asümmeetriline teokarpi meenutav kaunistusmotiiv. Sõna rocaille on andnud nime rokokoostiilile. Meretigude ja -karpide kodadest hakati kaunistusi tegema renessansi- ja manerismiperioodil 16.–17. sajandil, kui moes olid rustikaga ja kivi- ning krohvisegust kaunistustega grotid aedades. Kuid juba siis ei kasutatud materjalina mitte üksnes erinevaid kiviliike, vaid lisati mitmesuguseid fantastilisi looduslikke materjale, sealhulgas bisarseteks kimpudeks ja vormideks seatud mereloomade kodasid. Tunduvalt hilisem näide, mis meenutab seda moodi, on Grotisaal Potsdami palees (1765). Grotta della Madama Boboli aedades, laekaunistus Boboli Grotta del Buontalenti kaunistus Merikarpidega kaunistatud nišš Buontalenti grotis Detail grotist Baieri valitsejate Müncheni residentsis Potsdami Uue palee Grotisaal on kujundatud grotitaoliselt rustikaga ja merekarpidest kaunistustega Umbes 1730. aasta paiku ilmub orvandkaunistus Prantsusmaa välis- ja sisearhitektuuri iseseisva stiliseeritud kaunistuselemendina, mida iseloomustas tugev asümmeetrilisus, mängulisus ja haprus ning mis kaudselt meenutas 17. sajandi pahkmikornamenti või fantastilise välimusega kõrvjat merekarpi. Enamasti kasutati seda lagede, seinte, akna- ja ukseraamide stukk- kaunistustes, aga ka seinatahvelduse, mööbli, metall-, nagu käsipeeglid ja nuusktubakatoosid, ja portselanesemete dekooris. Kujundus laua jaoks. Juste-Aurele Meissonier, umbes 1730 Kamina ja kaminapealse kavand. Nicolas Pineau, 18. sajandi esimene pool Louis XV stiilis kummuti detail Seinatahveldis Hôtel de Varengeville'is 1736–1752 Seinakella raam, 1745–1749 Fürstenbergi portselanimanufaktuuri kaanega nõu Puust nikerdatud orvandkaunistusega supraport 18. sajandist Rocaille-motiiviga fassaad Tallinnas Rocaille-pärliteks nimetatakse vahel keraja kujuga pisikesi helmeid, mida läbiv auk võib olla hõbetatud või värviga kaetud ja mida kasutatakse helmestikandis. Nimi on kasutusse tulnud arvatavasti toorlaenuna. Rokokoo Louis XV stiil Rocaille. - Encyclopedia Britannica "Arhiivikoopia". Originaali arhiivikoopia seisuga 1. august 2019. Vaadatud 1. augustil 2019.{{netiviide}}: CS1 hooldus: arhiivikoopia kasutusel pealkirjana (link) https://ourpastimes.com/what-are-rocaille-beads-12518794.html
Kock

Kock on linn Poolas Lublini vojevoodkonnas Lubartówi maakonnas, Kocki valla halduskeskus. Kock asub Lublini kesklinnast umbes 43 km põhjas. Kock sai linnaõigused 1417. aastal. 1870. aastal kaotas Kock linnaõigused, kuid sai need 1919. aastal tagasi. Saksa-Poola sõja ajal toimus Kocki lähedal 1939. aasta 2.–5. oktoobrini Kocki lahing, mis oli selle sõja viimane lahing. https://bdl.stat.gov.pl/api/v1/data/localities/by-unit/060611108064-0956069?var-id=1639616&format=jsonapi, vaadatud 4.10.2022. Kock Encyklopedia PWN Oct 2 1939 to Oct 5 1939 Battle of Kock (1939) worldhistoryproject.org
Utica (New Yorgi osariik)

Utica on linn ja Oneida maakonna halduskeskus New Yorgi osariigis, täpsemalt Mohawki oru regioonis. Uticas avati 1878. aastal esimene Woolworthi kauplus. Erie kanal 2020 United States Census, vaadatud 1.01.2022.
Utica

See artikkel räägib ajaloolisest linnast Tuneesias. USA-s New Yorgi osariigis asuva linna kohta vaata artiklit Utica (New Yorgi osariik). Utica (araabia keeles أُتِيكْ) on ajalooline foiniiklaste ja kartaagolaste linn tänapäeva Tuneesias.
Peasekretär

Peasekretär on juhtiv administratiivne ametikoht mõnes rahvusvahelises organisatsioonis, parteis või muus organisatsioonis. Mõnel juhul on see amet kujunenud ka poliitiliseks (nt NLKP KK peasekretär). Peasekretärid on või on olnud näiteks järgmistel organisatsioonidel: Ühinenud Rahvaste Organisatsioon Nõukogude Liidu Kommunistlik Partei Eesti Keskerakond Eestimaa Rahvaliit (2008 Tarvo Sarmet) Eesti Reformierakond (2008 Kristen Michal) Isamaa ja Res Publica Liit (2007–2010 Margus Tsahkna)
Daiya Seto

Daiya Seto (jaapani keeles 瀬戸 大也 Seto Daiya; sündinud 24. mail 1994 Moroyama külas Saitama prefektuuris) on Jaapani ujuja, üheksakordne maailmameister. Ta on spetsialiseerunud kompleksujumisele ja liblikujumise distantsidele.  Daiya Seto – pildid, videod ja helifailid Wikimedia Commonsis Daiya Seto FINA kodulehel Daiya Seto veebisaidil Olympedia (inglise)
Emae keel

Emae keel on Vanuatus Emae saarel kahes külas räägitav keel, mis kuulub Polüneesia keelte futuna rühma. Keele rääkijaid on umbes 400. https://www.ethnologue.com/language/mmw https://glottolog.org/resource/languoid/id/emae1237
Kristóf Milák

Kristóf Milák (sündinud 20. veebruaril 2000 Budapestis) on Ungari ujuja, maailmameister. Ta on spetsialiseerunud liblikujumise distantsidele.  Kristóf Milák – pildid, videod ja helifailid Wikimedia Commonsis Kristóf Milák FINA kodulehel Kristóf Milák TheSports.org kodulehel
Rusteeritud sammas

Rusteeritud sammas on sammas, mille tüveses vahelduvad siledad ja konarlikult töödeldud või töötlemata pinnaga kiviplokid (rustika). Iseloomulik eriti renessansi- ja manerismiperioodi arhitektuurile, kuid üksikjuhtudel leiab kasutust ka hilisemas ehituskunstis. Juba renessanssehitistes võidi tahumatust markeerida krohvi- ja kivisegust pinnakattega. Palazzo Pitti aiapoolne fassaad Bartolomeo Bianco kavandatud Genua linnavärav, 16.–17. sajand Värav Fontainebleau lossis Rusteeritud piilarina kujundatud purskkaev "Diana allikas", 17. sajandi esimene pool Sissepääs Oxfordi botaanikaaias] tüvesevõru nummis https://en.wikisource.org/wiki/Character_of_Renaissance_Architecture/Chapter_12